
NICOLAUS JOSEPH COMES UGO 

EX BARONiBUS DELI 

PATMTIU9 AGIUGEINTCXUS 

DEI ET APOSTOLICAE SEDIS GRATIA 

ARCHIEPISCOPUS SURREINTIMJS 


Fenerabilibus fratribus , et Filiis in Domino carissimis , Dignilatibus , 
Canonicis , Parochis , ceterisque suae Diaecesis Clericis 
saecularibus , et regularibus , Optimatibus et Populo 
Salutem et benedictionem. 


(^uamquam nihil eorum , quae agenda nobis videbantur , prae- 
teriniserimus , ut a nobis episcopale onus angelicis etiam hume- 
ris formidandum propclleremus cum tantum suspicari datum 
fuit ; nihilominus postqnam augustissimi Regis nostri voluntas in- 
» notuit , qua ad illustrem Surreutinam Ecclesiam regendam desi- 
gnabamur , Dei voluntatem apertissimam agnoscendam esse putavi- 
mus vix dum praesentationem hujusmodi GREGORIO XVI. P. M. 
probatam esse comperimus. Quapropter, licet non sine animi no- 
stri commotione et tremore , tam gravi ponderi humeros suppo- 
nendos esse statuimus , et Romam primum ad ejusdem SSmi Do- 
mini Nostri pedes quantocius venissemns , deinde ad vos , vene- 
rabiles Fratres, et Filii m Domino carissimi , nisi cansae, quae 

prudentes visae sunt , fortasse plus aequo in patria retinuissent. 
Ast quoniam jam in hac alma Urbe Episcopalem consecrationem 
accepimus die >9. Maji , Dominica Pentecostes ab Eminentissimo 
ac Reverendissimo Domino Cardinal! De Gregorio , qui non plu- 
ribus modo conspicuis muneribus , sed innumeris in Ecclesiam 
meritis animique dolibus -praestantissimo Purpuratorum Collegio 
splendorem addit , operae pretium duciraus per atramentum , et 
epistolam aliquos auimi sensus vobis aperire , caetera cum veneri- 
mus , disposituri. 

In agrigentino Seminario , et Collegio ab ineunte aetate lit- 
leris scientiisque penitus instituti in illud tantum omnes curas et 
cogitationes nostras dirigere studehamus , ut Patriae et ad sum- 
mum perinsigni illi diaecesi utilitatem aliquam conTerre posse- 
mus. Quod pro ingenii nostri viribus , quas exiguas esse non i- 
gnoramus , tunc primum esequi datum est cum vix sacerdotio i- 
nitiati matbeseos , methaphysices , et pliysices institutiones totius 
diaeceseos adolescentibus ad plures annos tradere debuimus. Li - 
bentius etiam Sacrarum Scripturarum interpretationi pro iis , qui 
clericalem militiain profilebantur, addicti ftiimus. Quibus mune- 
ribus a perillustri tunc temporis Episcopo agrigentino D. Xa- 
verio Granata ex Clericis regularibus , quos magno in pretio ha- 
bere nos libenter profitemur , viro plane eximio , et omnimoda 
pietate et eruditione exculto demandatis , quantum pro nostra in- 
firmitate liceret, totis viribus satisfacientes amplissimo illius Ca- 
thedralis Ecclesiae Capilulo ab eodem Antislite cooptati sumus. 
Quo honore insignili , quern ultra , quam mereremur , tennitatis 
nostrae bene conscii arbilrabamur , nihil amplius cogitavimus , ni- 
si divinam gratiam , quam per impositionem manunm praesbite- 
ru receperamus , non negligere , et verbum Dei pracdicare , fide- 
lium confessiones andire , etiam monialium , quas pluribus annis 
visitatoris munere complectebamur, et adolescentium studia in scien- 
tiis praesertim sacris moderari non recusabamtis , eo vel magis 
quoniam animarum curam , opus sane diflicillimum , sensper ti- 
muimus. Illud tamen effugere non potuimus , quod Rraus Episco- 

pus pariter Agrigentinus D. Petrus Maria d’ Agostino ex bene- 
raerentissima Cassinensium Congregatione nobis conferre voluit , 
scilicet ut ipsius Vicarii generalis munus exerceremus. Exercui- 
mus sane , ut aniinum nostrum superiorum voluntati obsequendi 
propensio movit: sed cum neque per valetudinem , neque pro con- 
scientiae nostrae tranquillitate diutius illud munus exercendum 
judicavimus , nuncium misimus , ut quietam privatamque vitam, 
quod semper in votis erat , agere possemus. 

Ast non viae meae , viae vestrae , neque cogitationes meae co- 
gitationes vestrae , dicit Dominus. Itaque cum nibil ultra cogita- 
remus , quam propositum nostrum exequi , et in suscepto consi- 
lio permanere ; audivimus vocem Domini dicentis : Egredere de 
terra tua , et de cognatione tua , et de domo Patris tui , et ve- 
ni in terram , quam monslrabo tibi ; audivimus quidem et expa- 
vimus , sed egressi sumus , ut Deus benedicat nobis. Terra au- 
tem , quam dedit ipse ad possidendum , Venerabiles Fratres et 
Filii carissimi , est Metropolitana Ecclesta Surrentina , in qua Spi- 
ritus Sanctus jam nos posuit , ut episcopal! dignitate insigniti earn 
regere valeamus. 

Hoc unum igitnr restat , ut quidquid in nobis est ingenii, 
licet exigui , quidquid est virium libenter pro vobis impendamus ; 
atque adeo nec incommoda , nec labores , nec pericula verentes 
sine animae nostrae jactura animarum vestrarum curam habeamus 
oportet. Qua in re nihil est nobis gratius nihil jucundius , quam 
illud, quod de religione veslra et in Deum pietate fama nuncia- 
vit. Nunciavit enim Surrentinac civitatis et dioecesis homines in- 
gennae indolis esse, morura honestate, et ad omne pietatis bo- 
num proclivitate conspicuos. Nunciavit ipsos non correptione 
Domini, sed dilectione propter animi suavitatem ad Dei manda- 
ta custodienda facilius moveri atque excitari ; quod ingenio no- 
stro et consilio magis erit commodum atque jucundum. Itaque 
si durissimo judicio , quod iis , qui praesnnt, minatur Deus , ma- 
xime perterrebamur , non modo recreatus est animus nosier ex 

eorom consiliis , quibus conscientiam nostram regentibus nos setn- 

per subjici debuimus , verum etiam ex eo , quod ad hojusmodi 
civitatem et dioecesim miueremur , quae crederet intelligent et 
sequeretur. Quapropter speramus fore ut ea , quae breviter sin- 
gulis hominum ordinibus scribenda judicamus , libenti anitno su- 
scipiantur. 

Vobis in primis, Venerabiles Fratres , Cathcdralis Ecclesiae 
Dignitaies et Canonic! , qui coronam simul , et Seaatum nostrum 
constituitis , plura nobis scribenda forent , nisi certo sciremus 
vos optimam disciplinam prae reliquis relinere. Noslis enitn at- 
que ob oculos babetis institutum , quod profitemini , personam , 
quam geritis , et nomen, quo decorali estis. Nam ideo , ajebat 
Ivo Carnutensis , Canonici appellamini , quod canonicas regulas 
observare velle caeteris arclius devovistis , vel quia , cum sacri 
canones custodiendi sint , apud vos , qui ab illis Canonicorutn 
nomen vindicastis , ab Ecclesia specialiter deponuntur. Quapro- 
pter vos omnibus, qui in dorao Dei sunt, virtutum splendore, 
omnique vitae actione praefulgere debetis , ut qui ex adverso sunt 
vereantur , et nihil habeant malum dicere de nobis. Meniinistis 
Sacerdolum linguam , teste Gregorio Nazianzcno, divinae melo- 
diae plectrum esse : psallite ergo Deo nostro , psallite sapienter , 
at et recitanlium canonicas horas mens divinarum laudum dul- 
cedine pascatur , et audientium aures illaruin pronunciatione de- 
mulceanlur. Oblationem vero immaculati Agni frequenter facile in 
fide pnra et dilectione fervenli , ne mensam Domini spernere vi- 
deamini. Quae dicta volumus etiam ad omnes alios , qui , quo— 
cumque nomine vocentur, in hyrnnis psalmis et canticis Deo sa- 
crificium laudis,et ejusdem Agni Christ! Domini offcrre tenentur. 

Nam ad vos , Venerabiles Parochi , Fratres et cooperato— 
res nostri in min|sterium pro fidelium salute legitime constituti , 
quid adjicere possumus ? lllud in primis sciatis oportct , quod 
nos non tamquam dominantes in vobis , sed quasi primus inter 
vos omnes , ex animo erimus. Unusquisque sicut accepit gratiam 
in alterutrum illam administret , sicut bonus dispensator multi- 
formis gratiae Dei. Obsecramus ergo , pascite , qui in vobis est , 

gregem Dei, providentes non coacte , sed spontanee secundum De- 
um ; neqne turpis lucri gratia, sed voluntarie : pascite quidem 
exemplo , pascite Sacramentis , pascite Verbi Dei administratione , 
ut in omnibus , qui vestrae curae commissi sunt , honorificetur 
Deus per Jesum Christum : et cum apparuerit Princeps pastorum 
percipietis immarcescibilem gloriae coronam. Quae quidem omnia 
pro viribus et caeteri Sacerdotes praestare debent ne gratiam , 
quam per impositionem manuum praesbiterii acceperunt , in va- 
cuum accepisse videantur : labia enim Sacerdotis custodient scien- 
tiam , et legem requirent populi ex ore ejns. Eo vel magis , quo- 
niam cum lux mundi et ipsi recte dicantur , se praebere debent 
exempluin bonorum operum praesertim adolescenlibus clericis , 
qui in spem Ecclesiae Surrentinae crescunt et instruuntur. Spe- 
ramus autem fore ut optimos clericoruin institutores inveniamus 
turn in litteris scientiisque praesertim sacris , turn in pietate et 
virtutibus , quique ita pietati litterarum scientiarumque sludium 
conjungunt , ut quanto doctiores , tanto deinccps pietate et reli- 
gione in Deum clariores evadant. Quatnquam enim pietas , quae 
est ad omnia utilis , nobilior sit , sine scientia lamen in clericis 
nnmqoam esse debet , quemadmodum scientia , quae inflare solet , 
sine pietate prodesse non poterit. Maxi mam ergo vestrum , ado- 
lescentes carissimi , rationem habendam esse nobis statuimus , prae- 
sertim qui in Archiepiscopali Seminario ad Concilii Trideotini 
men tern cornmoramini , atque oranes si fieri poterit commorari 
vehementer optamus,ut tamquam olivae fructiferae in domo Dei 
plantati Ecclesiae et patriae expectationi et votis respondeatis. 

Vos quoque , venerabiles religiosorura Ordinum Alumni per 
hanc epistnlam affari liceat atque complccti , quemadmodum et 
peramanter salutatos volumus. Plurimum enim apud vos pro ve- 
stra pietate et zelo confidimus , ut in pascendo grege nobis tra- 
dito atque io vinea Domini Sabaot excolenda auxilium praebcatis. 
Atque utinam plures in nostra Archidiaecesi talium virorum cac- 
tus invenirentur ! Ipsi enim , Deo disponente , instituti sunt , ut 
firmiori praesidio militautem Ecclesiam communirent , et Nomen 

Domini per totuin terrarum orbem coram regibns et gentibus glo- 
ria in ejus propagantes annunciarent. lllud amem veheinenter cu- 
pimus , ut clerus turn saecularis turn regularis in dilectione et 
cbariiate Christi conjunctus existat : Fratres omnes sumus, et fra- 
ter qui adjuvatnr a fratre quasi civitas munila , et prosperabi- 
tur opus in tnanibus nostris. Nunc ergo venerabiles Fratres no- 
stri , quotquot estis in Snrrentina diaecesi , aemulatores legis esto- 
te , et memenlote operum Patrum vestrorum , quae fecerunt in 
generationibus suis ; fidelibus nostrae pastorali curae concreditis 
yos Sanctorum filios dignos esse exhibete ; eorum salutem nobi- 
scum pro virihus procurate , et accipietis gloriam niagnam , et 
nomen aeternum. 

Virgines Deo Sacrae, vos modo alloquimur, atque obsecra- 
mus , ut ipsi exbibeatis corpora vestra hostiam viventem et san- 
ctam , et in pristina charitate perseverantes de virtute in virtutem 
eatis. Nolite conforrnari buic saeculo , cui divinam vocationem 
sequentes nuncium tanta alacritate misistis. Sponsum , quem vos 
elegistis, est Agnus innocens , sanctus , impollutus , segregatus a 
peccatoribus , et pascitur inter lilia , angelicam ergo a vobis e— 
xigit puritatem , quam quidem vos aemulari contendentes majo- 
rem gloriam percepluras fore non dubitamus , non enim spiritu 
tantum, sed sanctae eritis Spiritu et corpore, quod ut revera fiat to- 
tis viribus curaturi sumus , nam speciali dilectione vos dignas es- 
se , et tamquam magnum depositum servandas arbitramur. Ve— 
strum est autem precibus et orationibus ad Deura quotidie mis- 
sis ad fidelium salutem et prosperitatem cooperari , quo fit nt Sa- 
crarum Virginum status atque conditio maximam afferat Eccle- 
siae societatique utilitatem et commodum. 

Et quoniam Surrentina civitas nobilissima est, bine nonnul- 
la magnatibus , et pnblicae rei Administratoribus addenaa esse 
ducimus ; cui enim plus datum est , plus requiretur ab eo ; gene- 
ris autem cliritas , ingenium, opes et alia id genus Deo referri 
debent accepta , et per ca magis Deo conj'ungi oporteU Vos lta- 
que , PrOcefes illustresque cives , alloquimur , et qnotquot estis 

divites et nobiles nostrae dioecesis , ut ad veras divitias amandas , 
et animi nobililatem vel acquirendam vel conservandam excite- 
rnus , quae quidein in virtutibas cxercendis , in pietate , et reli- 
gione revera consistit. Incredibile sane est quantum honoris et re- 
verentiae pietas atque religio nobilibus viris et foeminis vel di- 
vitibus et magistratibus conciliet. Neque vero Christiano homine 
digna est sententia comm qui religiosiores viros minus reipublicae 
utiles asserunt ; quasi non religiosus Moyses et Josue , non reli— 
giosns David, et Judas Machabaeus , qui omnes et bello et pa- 
ce clarissimi fuerunt et populo Dei perutiles , ut innumeros alios, 
omittamus et nobiles, et inagistratus , et duces, et divites et re- 
ges ipsos , quorum in Deum et in rem publicam merita tanto- 
pere celehrantur. 

Sed et ad vos omnes cujuscumque status et conditions , cu- 
jnscumque arlis sive liberalis , sive mechanicae , sive nauticae si- 
ve agrariae , et vel mcrcaturam agitis , vel mililiam , sive tandem 
paupertate laboratis , convertitur epistola nostra : et hortamur in 
Domino ut oinni lucro antiquiorem pietatem habeatis, ut primas 
in omnibus officiis et occupationibus religioni dare velitis,ut o- 
mni studio negotium vestrum agatis , hoc est animarum vestra- 
rum saluti prospiciatis. Filioli , diligite alterutrum , alter alterius 
onera porlate , et sic adimplebitis legem Christ!. Subditi estote 
sublimioribus potestatibus , otnnis enim potestas a Deo est: ea , 
quae ad aures vestras per inanem philosophiam noviter invents 
quidam vaniloqui et seductorcs suggerere student penitus reji- 
cientes et turn in iis , quae ad lidem pertinent et ad mores, turn 
quae ad societatem ipsam spectant nonnisi divinam traditionem, 
Scripturas sacras Ecclesia Dei interpretante , retinentes. Et quo- 
niam vos fere omnes talcs esse novimus , idcirco episcopale onus 
nostris humcris impositum minus grave efficitur $ et Deo Patri 
totius consolationis gratias agimus , quod in grege nobis concredi- 
to hujusmodi dispositiones inveniamus. 

Quapropter venerabiles Fratres , et Filii in Domino dilectis- 
simi , durn nos quotidie pro vobis omnibus ad Deum preces fan- 

dimus , vos etiam eadem reddite , et orate. Orate primum pro 
SSmo Domino Nostro GREGORIO XYI. ut Deus ilium usque 
vivificet , et toti Ecclesiae servet incolumem , quo sub tanto Pon- 
tifice pacem ipsi restituat, splendorem augeat et liberlatem. Dein- 
de pro augustissimo Rege nostro FERDINANDO II. cujus pie- 
tas atque religio non minus quatn sapientia elucet , ut cum au- 
gusta Conjuge , et tola religiosa familia vivat,et pro se et suis , 
atque utriusque Siciliae bono prospera cuncta percipiat. Denique 
assiduis orationibus vestris nos ipsos communite , quibus ita e- 
piscopale onus sustinere possimns , ut et animarum vestrarum 
saluti , et nostrae simul consulamus. Venire ad vos vehementer 
optaraus, ex quo enim nobis dati estis in Fratres et Filios , ma- 
xima dileclione vos omnes et singulos prosequimur. 

Pax Fralribus , et charitas cum fide a Deo Patre , et Domi- 
no Jesu Christo. Gratia cum omnibus vobis , quibus pastoralem 
benedictionem libentissime impertimur. 

Datum Romae extra Portam Caelimontanam die consecra - 
tionis nostrae anno 1839. 

